Likumprojekts

**Grozījumi likumā "Par nodokļiem un nodevām"**

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7. nr.; 1996, 15. nr.; 1997, 24. nr.; 1998, 2., 18., 22., 24. nr.; 1999, 24. nr.; 2000, 11. nr.; 2001, 3., 8., 12. nr.; 2002, 2., 22. nr.; 2003, 2., 6., 8., 15., 22. nr.; 2004, 9. nr.; 2005, 2., 11. nr.; 2006, 1., 9., 13., 20., 24. nr.; 2007, 3., 7., 12. nr.; 2008, 1., 6., 13. nr.; 2009, 2., 11., 13., 15. nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206. nr.; 2011, 68., 80., 85., 169. nr.; 2012, 24., 50., 56., 109., 157., 186., 199., 203. nr.; 2013, 61., 92., 187., 194., 232. nr.; 2014, 6., 51., 119., 189., 204., 214., 220., 257. nr.; 2015, 29., 68., 118., 190., 208., 230., 245., 248., 251. nr.; 2016, 2., 91., 241., 254. nr.; 2017, 5., 75., 124., 128., 156., 236., 242. nr.; 2018, 36., 197., 225. nr.; 2019, 10.nr.):

1. Papildināt 1. panta 23. punktu pēc vārda “dokumentācijas” ar vārdiem “vai informācijas, kas iesniedzama starptautiskajai automātiskās informācijas apmaiņai”.

2. Papildināt 15. pantu ar desmito daļu šādā redakcijā:

“10) Iestājoties Ministru kabineta noteikumos noteiktajiem nosacījumiem, nodokļu maksātājam ir pienākums iesniegt Valsts ieņēmumu dienestam informāciju par ziņojamām pārrobežu shēmām. Nosacījumus, kuriem iestājoties ir sniedzams ziņojums, ziņojuma struktūru un saturu, ziņojumā lietoto terminu skaidrojumu, kā arī tā sagatavošanas un iesniegšanas kārtību un kārtību, kādā veic automātisko informācijas par ziņojamām pārrobežu shēmām apmaiņu starp Latvijas Republikas un citu Eiropas Savienības dalībvalstu kompetentajām iestādēm vai jebkuru citas valsts kompetento iestādi, ar kuru Latvijas Republikas kompetentā iestāde, pamatojoties uz Latvijas Republikas noslēgto starptautisko līgumu, noslēgusi attiecīgu kompetento iestāžu līgumu, nosaka Ministru kabinets.”

3. Papildināt ar 32.5 pantu šādā redakcijā:

“**32.5 pants. Atbildība starptautiskās administratīvās informācijas apmaiņas jomā**

(1) Nodokļu administrācijai ir tiesības piemērot nodokļu maksātājam soda naudu līdz 1% no nodokļu maksātāja gada apgrozījuma (ieņēmumiem) attiecīgajā pārskata periodā, bet ne vairāk kā 14 000 *euro*, ja nodokļu maksātājs nav iesniedzis ziņojumu par finanšu kontiem normatīvajos aktos noteiktā termiņā vai iesniedzis ziņojumu par finanšu kontiem, kas satur nepilnīgu vai nepatiesu informāciju, kā arī tad, ja nav ievērotas finanšu kontu pienācīgas pārbaudes procedūras un ar to saistītās dokumentācijas prasības.

(2) Nodokļu administrācijai ir tiesības piemērot nodokļu maksātājam soda naudu līdz 1% no nodokļu maksātāja gada apgrozījuma (ieņēmumiem) attiecīgajā pārskata periodā, bet ne vairāk kā 3 200 *euro*, ja nodokļu maksātājs nav iesniedzis starptautiskas uzņēmumu grupas pārskatu par katru valsti nodokļu normatīvajos aktos noteiktā termiņā vai nav ievērojis starptautiskas uzņēmumu grupas pārskata par katru valsti normatīvajos aktos paredzēto sagatavošanas un iesniegšanas kārtību.

4. 68. pantā:

izslēgt pirmās daļas 1. punkta a) apakšpunktā vārdus “regulētā tirgū tirgotiem”.

papildināt ar 1.1 daļu šādā redakcijā:

“(11) Šā panta pirmās daļas 2. punkta piemērošanai uzskata, ka juridisko veidojumu pārvalda cits juridisks veidojums, ja tas veic šā panta pirmajā daļā uzskaitītās darbības cita juridiskā veidojuma vārdā tieši, vai izmantojot pakalpojuma sniedzēju. Juridisks veidojums nepārvalda citu juridisku veidojumu, ja juridiskam veidojumam nav tiesības daļēji vai pilnīgi lemt par cita juridiska veidojuma finanšu aktīviem.”

5. Papildināt ar 70.1 pantu šādā redakcijā:

“**70.1 pants. Iesaistītās valsts finanšu iestāde**

Šīs nodaļas izpratnē iesaistītās valsts finanšu iestāde ir:

1) jebkura finanšu iestāde, kas ir iesaistītās valsts rezidents, izņemot šīs finanšu iestādes filiāles, kas neatrodas attiecīgajā iesaistītajā valstī, un

2) jebkuras finanšu iestādes, kas nav rezidents iesaistītā valstī, filiāle, ja šī filiāle atrodas attiecīgajā iesaistītajā valstī.”

6. Papildināt ar 92.1 pantu šādā redakcijā:

**92.1 pants. Apdrošināšanas līgums**

Šīs nodaļas izpratnē apdrošināšanas līgums ir līgums, saskaņā ar kuru viena darījuma puse apņemas samaksāt konkrētu summu par risku, kas saistīts ar personas dzīvību, veselību, nelaimes gadījumu, saistībām vai īpašumu, cēloņu iestāšanos.”

7. Izslēgt 93. pantā vārdu “dzīvības”.

8. Aizstāt 94. panta otrās daļas 5. punktā vārdu “periodiski” ar vārdiem “ne retāk kā reizi gadā”.

9. Izslēgt 100. panta pirmās daļas 8. punktā vārdus “saistībā ar šajā noguldījumu kontā turētajiem finanšu aktīviem”.

10. Papildināt ar 101.2 pantu šādā redakcijā:

“**101.2 pants. Izvairīšanās no informācijas sniegšanas automātiskās informācijas par finanšu kontiem apmaiņai**

Ja fiziska persona vai juridisks veidojums veic darbības, lai izvairītos no šajā nodaļā noteikto pienākumu pildīšanas, finanšu iestādei saglabājas pienākumi, kādi tie būtu bijuši, ja šīs darbības nebūtu veiktas.”

11. Papildināt informatīvo atsauci uz Eiropas Savienības direktīvām ar 19. punktu šādā redakcijā:

“19) Padomes 2018. gada 25. maija direktīvas (ES) 2018/822, ar ko attiecībā uz obligāto automātisko informācijas apmaiņu nodokļu jomā saistībā ar ziņojamām pārrobežu shēmām groza Direktīvu 2011/16/ES.”

Finanšu ministrs Jānis Reirs